Anke afvises
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;

ØSTRE LANDSRETS RETSBOG







Den 27.januar 2017 kl. 13.00 holdt Østre Landsret offentligt retsmøde i retsbygningen;
Bredgade 59, København.


Som dommere fungerede landsdommerne Katja Høegh, Henrik Gam og Suzanne Holst
(kst.), førstnævnte som rettens formand.


Der foretoges hovedforhandling


16. afd. nr. S-1239-16:
Anklagemyndigheden
mod


(advokat Simon Carsten Hauch, besk.)




For anklagemyndigheden mødte Statsadvokaten i København ved 




Som beskikket forsvarer mødte advokat Simon Carsten Hauch.


Tiltalte var ikke mødt.


Der fremlagdes ankemeddelelse med anklageskrift, retsbogsudskrift og udskrift af den an-
kede dom.

De modtagne bilag var til stede.


Der fremlagdes endvidere politirapporter af 25. og 26.januar 2017 om mange forgæves
forsøg på forkyndelse for tiltalte i perioden fra den 23. december 2016 til den 26.januar
2017 på dennes adresse  3100 Hornbæk, og herunder om to tilfælde af obser -
vation af tiltalte gennem vinduet, samt om ligeledes forgæves forsøg på telefonisk forkyn-
delse på tiltaltes i alt seks forskellige telefonnumre under brug af forskellige telefonnumre
og således; at en kvindelig politibetjent i et tilfælde efterlod en telefonbesked om at ringe
til 	Af rapporterne fremgår endvidere; at forkyndelse vedrørende en den 31. okto-
ber 2016 i sagen berammet hovedforhandling havde været vanskelig 0g alene lykkedes,
fordi tiltalte havde glemt at låse havelågen; hvorefter politiassistenten fandt tiltalte i haven
bag huset i færd med at grille.


Forsvareren oplyste, at han ikke har været i kontakt med tiltalte, som ikke besvarer hans
breve 0g ikke tager telefonen.


Anklageren påstod anken afvist i medfør af en analogi af retsplejelovens 8 920, stk. 3.


Forsvareren påstod, at anken ikke skal afvises; og at sagen bør omberammes med henblik
på forkyndelse for tiltalte.


Der afsagdes efter votering følgende


kendels e:


Efter det oplyste i politirapporterne må det lægges til grund, at tiltalte bevidst unddrager
sig forkyndelse af indkaldelse til hovedforhandlingen.


Der foreligger dermed omstændigheder; som ganske må sidestilles med de i retsplejelovens
8 920, stk. 3, nævnte hindringer for forkyndelse.


Landsretten tager på denne baggrund anklagemyndighedens påstand om afvisning til følge
efter en analogi af retsplejelovens $ 920, stk. 3_


Thi be stemme s:

 anke afvises.


Tiltalte skal betale sagens omkostninger for landsretten.


Retten tillagde den for landsretten beskikkede forsvarer; advokat Simon Carsten Hauch, i
salær 4.000 kr. med tillæg af moms, der betales endeligt af domfældte.


Sagen sluttet.


Retten hævet kl. 13:10.